Tervetuloa ohjelmaan.
Olen Auli Happonen ja puhun hengellisestä aikuisuudesta.
Aihe voi joissakin saada aikaan lähes masentuneen reaktion, -
johon ei silti ole mitään syytä.
Tarkoitukseni on innostaa etsimään ja löytämään, -
haastaa itseään tuntemaan Jumalaa ja odottamaan Herralta suuria.
Isä Jumalalla on meille jokaiselle henkilökohtainen, hyvä suunnitelma.
Mielestäni se motivoi tavoittelemaan hengellistä kasvua.
Yksi Isältä saamistani tehtävistä -
on Jeesukseen uskovien opetuslapseuttaminen -
eli hengelliseen kasvuun haastaminen ja rohkaiseminen.
Tämän päämäärä on kolmiyhteisen Jumalan tuntemaan oppiminen.
Kaikilla uskovilla on aika olla hengellinen vauva.
Sen jälkeen on kasvun aika kohti hengellistä aikuisuutta.
Olemme sitten menossa missä tahansa nyt, se on hyvä niin.
Emme tule täysin valmiiksi, -
vaan tulemme loppuun asti olemaan Jeesuksen opetuslapsia.
Se ei silti estä tavoittelemasta hengellistä kasvua, päinvastoin.
Hengellinen kasvu on monessakin mielessä meille tarpeen.
Seuraavat viisi ovat ainakin niitä tavoittelemisen arvoisia asioita, -
jotka toteutuessaan saavat paljon hyvää aikaan niin meissä, -
kuin siinä, missä Jumala voi käyttää meitä valona itsestään.
Jeesuksen opetusten ja Hänen tuntemaan oppimisen kautta -
alamme tuntea millainen Jumala on ja miten Hän toivoo meidän elävän.
Näin alamme kasvaa Hänen mielensä mukaiseen suuntaan.
Tätä on hengellinen kasvu.
Kasvaessamme hengellisesti -
opimme ottamaan vastuun elämästämme, jota elämme Herralle.
Sisimpäämme syttyy tahto olla uskollisia Hänelle, jota seuraamme.
Hengellinen kasvu tuo myös Hengen hedelmien kypsymistä.
Näistä on luettelo Galatalaiskirjeessä:
"...rakkaus, ilo, rauha, pitkämielisyys, ystävällisyys, -
hyvyys, uskollisuus, sävyisyys, itsensä hillitseminen."
Hengellinen kasvu näkyy myös syvempänä rakkautena Jumalaa, -
itseämme ja lähimmäisiämme kohtaan.
Tärkeysjärjestys elämässä selkeytyy ja se ohjaa valintojamme.
Hengellinen kasvu näyttäytyy armona ja totuutena yhtä aikaa.
Kumpikaan ei unohdu arjessamme.
Ne heijastuvat puheissamme, teoissamme ja valinnoissamme -
ja ovat ohjenuorana kaikessa, missä olemme mukana.
Lyhyemmin tämän voisi sanoa niin, -
että ihminen on harjaantunut erottamaan hyvän pahasta.
Meitä on monenlaisia uskovia.
On heitä, jotka eivät kestä kuulla vastuunottamisesta, -
kasvamisesta ja työn tekemisestä itsensä kanssa Jumalan edessä -
päästäkseen uskossaan eteenpäin.
On heitä, jotka kuuntelevat aina vain lisää hyviä raamattutunteja -
ja tietävät paljon, mutta eivät työstä asioita omalle kohdalle.
Näin ollen kasvua ei juurikaan tapahdu todellisessa elämässä.
Tietoa ja puhetta kyllä riittää, mutta ne eivät toteudu käytännössä.
Kasvu kuin junnaa paikallaan.
Sitten on heitä, jotka ottavat Jumalan Sanan vakavasti, -
ja Pyhän Hengen avulla kuultu ja vastaanotettu Sana -
alkaa pikkuhiljaa näkyä ja tapahtuu niin sanottua hengellistä kasvua.
Tämän havaitsee parhaiten siinä, -
että puheet ja elämä ovat tasapainossa keskenään.
Pelastumiseen ei vaikuta se, kuinka hengellisesti aikuisia olemme.
Jeesus yksin riittää taivaspaikkaan. Hengellinen aikuisuus ei tarkoita, -
ettemme saisi olla uskossamme lapsen kaltaisia.
Hengellisesti aikuinen ihminen voi samanaikaisesti luottaa Isään -
kuin lapsi, joka tarvitsee taivaallista Isää ihan kaikessa.
Tämä on minulle tärkeää päivittäin. Yhdessä laulussa sanotaan:
"Yksin en kulje, en hetkeäkään, vierelläin aina mä Jeesuksen nään."
Tämän laulun varmaan sinäkin tunnet.
Mennäksemme eteenpäin...
Tahdotko sinä, ystäväni, olla Jumalan astia jaloa käyttöä varten?
2. Tim. 2:22 (RK) sanoo näin:
"Karta nuoruuden kiihkoa ja pyri tasapuolisuuteen, -
uskoon, rakkauteen ja rauhaan -
niiden kanssa, jotka vilpittömin sydämin pyytävät avukseen Herraa.
Pysy erossa typeristä ja asiattomista väittelyistä;
sinähän tiedät, että niistä syntyy riitoja."
"Siitä, joka puhdistaa itsensä kaikesta tuollaisesta, -
tulee arvokkaaseen käyttöön sopiva astia, pyhitetty, -
isännälleen hyödyllinen ja kaikkiin hyviin tarkoituksiin käyttökelpoinen."
Tässä on meille hyvä esimerkki kasvusta hengelliseen aikuisuuteen.
Sananlaskuissa puhutaan siitä, kuinka löydämme Jumalan tuntemisen.
Siellä sanotaan: "Poikani, jos sinä otat minun sanani varteen -
ja kätket mieleesi minun käskyni, -
niin että herkistät korvasi viisaudelle ja taivutat sydämesi taitoon -
niin, jos kutsut ymmärrystä ja ääneesi huudat taitoa, -
jos haet sitä kuin hopeata ja etsit sitä kuin aarretta, -
silloin pääset ymmärtämään Herran pelon ja löydät Jumalan tuntemisen.
Sillä Herra antaa viisautta, hänen suustansa lähtee tieto ja taito."
Nämä jakeet kertovat selvästi, kuinka hengellinen kasvu -
lähtee valinnasta etsiä viisautta ja ymmärrystä Jumalan Sanasta.
Kun se juurtuu sydämeen, ihminen myös oppii tuntemaan Luojansa -
ja elämään Hänen tarkoitusperiensä mukaisesti.
Ystävät, on tahdon ja rakkauden asia Jeesusta kohtaan, -
miten tätä elämää elämme.
Jotkut kulkevat välillä uskovaisten ja välillä maailman tyyliin -
tai ovat laiskoja eli eivät lue Raamatun sanaa.
Eivät viitsi rukoilla, eivät käy seurakunnan kokouksissa -
tai eivät mitenkään pidä huolta suhteensa hoidosta Jumalan kanssa.
He pysyvät hengellisesti lapsina.
Jos kasvua ei tapahdu, seurauksena voi olla sokeutuminen -
näkemästä Jumalan totuutta ja erottaa oikea väärästä.
Näin voivat kompromissit maailman arvojen kanssa vain lisääntyä.
Seurauksena voi luisua kokonaan kaidalta tieltä lavealle tielle.
On toinenkin tapa, joka edustaa Jumalan tahdon vastaisuutta: -
elää aikamme fariseuksena.
He ovat uskonnollisia ja luulevat tuntevansa hengelliset asiat, -
mutta löytävät harhaopin sieltä missä sitä ei ole -
ja tahtovat väitellä ja saada aikaan eripuraa ihmisten kesken.
Kaikkeen hengelliseen kypsymättömyyteen -
on vain yksi ulospääsy.
Se on hyvin kuvattu Paavalin kirjeessä korinttolaisille:
"Me hajotamme maahan järjen päätelmät ja jokaisen varustuksen, -
joka nostetaan Jumalan tuntemista vastaan, -
ja vangitsemme jokaisen ajatuksen kuuliaiseksi Kristukselle."
Huomaatko, ystävä, kuinka meille on jätetty oma osuutemme -
tavoitella hengellistä aikuisuutta?
Se tapahtuu itsetutkistelun ja synnintunnon kautta -
ja tahdosta Jumalan läheisyyteen -
oppiaksemme tuntemaan Hänet aina vain läheisemmin.
Kaiken ei pidä pyöriä itsemme ja helpon elämän ympärillä, -
vaan Jeesus kutsui meidät sotaan.
Hengellinen aikuisuus pitää sisällään hengellisen sodankäynnin.
Sitä käymme rukoillen ja Jumalan tahtoa noudattaen.
Meidän tulee siis olla sodassa pahaa vastaan, -
joita ovat sielunvihollisen valheet ja synti.
Tämän me teemme Jumalan Pyhän Hengen ja enkelijoukkojen kanssa -
ja Jeesuksen seuraajien kanssa -
saaden läpimurtoja Jumalan antamassa viisaudessa ja voimassa.
Aivan samoin Jeesus toimi maan päällä ollessaan.
Koettele Jumalaa. Etsi Häntä niin kuin et koskaan ennen -
ja tulet huomaamaan kuinka Hän ilmestyy ja ilmoittaa itsensä -
monin eri tavoin.
Tähän loppuun vielä Paavalin Jumalalta saaman rukouksen sanoin -
tahdon sinua rohkaista ja kehottaa. Kol. 1:9-13 (92-käännös)
"Siitä lähtien, kun saimme tästä kuulla, mekin olemme lakkaamatta -
rukoilleet teidän puolestanne ja pyytäneet, että te saisitte -
runsaasti hengellistä viisautta ja ymmärrystä -
ja tulisitte täydelleen tuntemaan Jumalan tahdon.
Rukoilemme, että eläisitte Herralle kunniaksi ja kaikessa -
hänen mielensä mukaan ja että kantaisitte hedelmää -
tekemällä kaikkea hyvää ja kasvaisitte Jumalan tuntemisessa.
Hänen kirkkautensa voima ja väkevyys vahvistakoon teitä -
olemaan aina kestäviä ja kärsivällisiä.
Kiittäkää iloiten Isää, joka on tehnyt teidät kelvollisiksi saamaan -
pyhille kuuluvan perintöosan valon valtakunnasta.
Hän on pelastanut meidät pimeyden vallasta -
ja siirtänyt meidät rakkaan Poikansa valtakuntaan, "
Aamen ja jatketaan vielä rukousta.
Isä, kiitän jokaisesta uskoon tulleesta, siskoista ja veljistä.
Missä olemmekin tällä hetkellä matkalla omassa kasvussamme, -
rukoilen, rakas Pyhä Henki, anna kasvua tapahtua lisää.
Auta juurtumaan Sanaan, kuuleman Sinun ääntäsi.
Noudattamaan kehotustasi, kasvamaan ihmisinä.
Isä, kiitän siitä, että Sinulla on jokaiselle suunnitelma, -
ettei kukaan polje paikallaan, vaan saa uutta ilmestystä -
Sanasi kautta, rukousten ja ilmestysten ja profetioiden kautta.
Anna into etsiä Sinua kaikella voimallamme.
Jeesus Jeshuan pyhässä nimessä. Aamen.
Tekstitys: Johanna Holmström